Atorvastatien, bemark onder die handelsname Lipitor, Aspavor, Lipogen onder andere, is 'n lid van die medikasieklas bekend as statiene, wat hoofsaaklik gebruik word as 'n lipied-verlagingsmiddel en vir die voorkoming van gebeure wat verband hou met kardiovaskulêre siekte. Soos alle statiene, werk atorvastatien deur die inhibering van HMG-CoA reduktase, 'n ensiem gevind in die lewer weefsel wat 'n belangrike rol speel in die produksie van cholesterol in die liggaam. Die primêre gebruik van atorvastatien is vir die voorkoming van kardiovaskulêre siekte en vir die behandeling van dislipidemie (abnormale hoeveelheid lipiede, bv. trigliseriede en cholesterol, in die bloed). Dislipidemie sluit in hipercholesterolemie, familiale hipercholesterolemie, hipertriglseridemie en disbetalipoproteïenemie. Primêre voorkoming van hartaanvalle, beroerte, en die behoefte vir hartvatomleidingsprosedures in pasiënte met risikofaktore soos ouderdom, rook, hoë bloeddruk, lae HDL-C, en'n familiegeskiedenis van vroeë hartsiekte, maar wie nog nie klinies duidelike koronêre hartsiekte ontwikkel het nie. Sekondêre voorkoming van miokardiale infarksie, beroerte, onstabiele angina, en hartvatomleiding in persone met gevestigde koronêre hartsiekte.